**Forslag til ændringer af vedtægterne ved generalforsamlingen 20.02.2024**

**Vedtægter for foreningen Nordsjællands Naturskole (fremlagt på generalforsamlingen 20.02.2024)**

# § 1. Formål og aktiviteter

Stk. 1

Vi arrangerer aktiviteter i naturen for alle børn, unge og voksne med det formål at styrke lysten og evnen til at passe på vores fælles natur.

Stk. 2

Vi ønsker at skabe mere viden om, interesse for og glæde ved naturen blandt borgerne i Nordsjælland. Vi stræber efter at medlemmerne får lyst og handlekompetence til at tale naturens sag samt bidrage til højere biodiversitet.

**§ 2. Samarbejde med andre foreninger og institutioner.**

Foreningen Nordsjællands Naturskole ønsker at samarbejde med andre foreninger og øvrige aktører, som arbejder for/med/i naturen.

Foreningen kan derfor eksempelvis understøtte den selvejende institution ”Nordsjællands Naturskoles” virksomhed.

# § 3. Medlemmer

Stk. 1

Alle naturinteresserede personer er velkommen i foreningen.

Stk. 2

Stemmeberettigede ved Generalforsamlingen forudsætter, at medlemmet har betalt kontingent og er fyldt 18 år.

Stk. 3

Bestyrelsen indstiller til generalforsamlingen vedr. evt. eksklusion af medlemmer. Afgørelsen sker ved almindelig flertalsafgørelse blandt de fremmødte medlemmer.

# § 4. Kontingent og økonomi

Stk. 1

Medlemmer betaler et af Generalforsamlingen fastsat kontingent.

Stk. 2

Der fastsættes et årligt medlemskontingent for medlemmer over 24 år.

Der fastsættes et årligt aktivitetskontingent for børn og unge til og med 24 år. I kraft af aktivitetskontingentet er børn og unge medlemmer af foreningen.

Kontingentet indbetales til et anerkendt pengeinstitut. Kun formanden og kassereren har adgang til at hæve på kontoen.

Stk. 3

Naturskolens aktiviteter søges, udover de indkomne kontingenter bl.a. dækket af tilskud fra det offentlige og private, fonde, m.v.

# § 5. Generalforsamlingen

Stk. 1

Generalforsamlingen er højeste myndighed i alle foreningens anliggender.

Stk. 2

Den ordinære generalforsamling afholdes årligt inden udgangen af uge 6. Indkaldelsen sker med mindst en måneds varsel, medmindre der er tale om ekstraordinær indkaldelse, som kan ske med 14 dages varsel.

Stk. 3

Indkaldelse til ordinær generalforsamling sker med angivelse af dagsorden.

Faste punkter på dagsordenen er valg til bestyrelsen, valg af revisor, godkendelse af regnskab, fremlæggelse af bestyrelsens beretning, kontingentets størrelse, ændringer af vedtægterne.

Indkaldelsen sker til den medlemsregistrerede e-mailadresse og vil ligeledes fremgå af foreningens website. Det er det enkelte medlems ansvar at fremsende opdateret e-mailadresse til foreningens bestyrelse.

Stk. 4

Forslag til dagsorden for den årlige generalforsamling skal sendes senest 2 uger før afholdelsen.

Forslag sendes til foreningens e-mailadresse: naturborn@gmail.com.

Stk. 5

En generalforsamling er altid beslutningsdygtig uanset antal fremmødte, forudsat at indkaldelseskravene til generalforsamlingen er opfyldt. Afstemningen fremgår af simpelt stemmeflertal blandt de fremmødte.

# § 6. Bestyrelsen

Stk. 1

Bestyrelsen består af 3-5 medlemmer og eventuelt 1-2 suppleanter. Bestyrelsen konstituerer sig efter afholdt generalforsamling med formand, næstformand og en kasserer.

Stk. 2

Bestyrelsen har den overordnede ledelse af foreningen. Valgperioden er 2 år. Genvalg kan finde sted.

Stk. 3

Bestyrelsen kan efter behov udfærdige en forretningsorden, hvor regler for fuldmagter til kassereren m.v. præciseres nærmere.

# § 7. Opløsning

Stk. 1

Foreningen kan opløses ved at generalforsamlingen efter indstilling fra bestyrelsen. Foreningens opløsning kræver et simpelt flertal blandt de fremmødte, og skal i givet fald genbekræftes på en ekstraordinær generalforsamling ved et simpelt flertal, Det er ikke muligt at afgive stemme ved fuldmagt.

Stk. 2

Det er op til bestyrelsen suverænt at afgøre, hvad foreningens formue skal gå til ved en evt. opløsning af foreningen.

# § 8. Ikrafttrædelse

Stk. 1

Disse vedtægter er godkendt på ordinær generalforsamling den 20.2.2024 og træder i kraft med det samme.